DJEČJI VRTIĆ „TRATINČICA“ GRUBIŠNO POLJE
Ivana Nepomuka Jemeršića 10 A
KLASA: 601-02/26-02/05
URBROJ: 2127-1-21/03-26-01
Grubišno Polje, 24. srpnja 2026. 						

	Na temelju članka 92. Statuta Dječjega vrtića „Tratinčica“ Grubišno Polje («Službeni glasnik Grada Grubišnoga Polja» br. 7/22 i 8/25) Upravno vijeće Dječjega vrtića „Tratinčica“ Grubišno Polje na 27. sjednici održanoj dana 24. srpnja 2026.g. donosi

PRAVILNIK
o kriterijima utvrđivanja natprosječnih rezultata rada
radnika  Dječjega vrtića „Tratinčica“ Grubišno Polje 

I.	UVODNE ODREDBE

Članak 1.
	Ovim Pravilnikom utvrđuju se kriteriji utvrđivanja natprosječnih rezultata rada i način isplate dodatka za uspješnost na radu radnika Dječjega vrtića „Tratinčica“ Grubišno Polje.

Članak 2.
	Za natprosječne rezultate rada radnik ostvaruje pravo na dodatak za uspješnost na radu.

Članak 3.
	Dodatak za uspješnost u radu ne može se ostvarivati kao stalni dodatak uz plaću.

Članak 4.
	Sredstva za isplatu dodatka za uspješnost u radu osiguravaju se u Financijskom planu Dječjega vrtića „Tratinčica“ Grubišno Polje, a planiraju se prilikom izrade Financijskog plana Dječjega vrtića „Tratinčica“ Grubišno Polje za sljedeću kalendarsku godinu u okviru financijskih mogućnosti.

II.	KRITERIJI ZA UTVRĐIVANJE NATPROSJEČNIH REZULTATA RADA

Članak 5.
	Radniku se može isplatiti dodatak za uspješnost u radu ukoliko uz uredno obavljanje svojih redovitih radnih obveza ispuni najmanje jedan od sljedećih kriterija:
1.  tijekom radnog vremena ostvari obujam poslova veći od prosječnog
2.  ukoliko obveze iz povećanog opsega posla obavi u roku kraćem od zadanog
3.  ukoliko je obavljeni posao od značaja za unaprjeđivanje poslovnih procesa u ustanovi,
     te rezultat kreativnosti, samoinicijativnosti radnika
4.  ukoliko se radi o obavljanju izvanrednog posla koji se nije mogao predvidjeti i koji je
zahtijevao povećan napor zaposlenika zbog intenziteta i rokova za obavljanje posla
        5.  ukoliko radnik  kroz duže vremensko razdoblje uz poslove svog radnog mjesta      
             obavlja i poslove radnog mjesta odsutnog zaposlenika ili nepopunjenog radnog mjesta.

III.	POSTUPAK UTVRĐIVANJA NATPROSJEČNIH REZULTATA RADA 

           Članak 6.
	Ravnatelj prati rad i doprinos radnika u ostvarivanju poslova iz svoje nadležnosti  uključujući i kriterije iz članka 5. za ostvarivanje natprosječnih rezultata.

IV.	POSTUPAK ISPLATE DODATKA ZA USPJEŠNOST NA RADU 

                          Članak 7.
	Ukoliko ravnatelj ocijeni da su ispunjeni kriteriji za ostvarivanje dodatka za uspješnost u radu radnika, dostavlja pisani prijedlog za isplatu dodatka za uspješnost na radu s obrazloženjem Upravnome vijeću Dječjeg vrtića „Tratinčica“ Grubišno Polje.
	Upravno vijeće Dječjega vrtića „Tratinčica“ Grubišno Polje donosi odluku o isplati i visini iznosa dodatka vodeći računa o ukupno osiguranim sredstvima za tu namjenu u Financijskom planu Dječjega vrtića „Tratinčica“ Grubišno Polje.

Članak 8.
	Odluka iz prethodnog članka dostavlja se uz evidenciju prisutnosti na poslu administrativno-računovodstvenom radniku Dječjega vrtića „Tratinčica“ Grubišno Polje zaduženom za obračun plaće.
	Isplata dodatka na plaću vrši se s isplatom plaće za mjesec u kojemu je donešena odluka o isplati.

Članak 9.
	Radnik ne može u istom mjesecu ostvariti dodatak za uspješnost u radu i uvećanje plaće za prekovremeni rad.

V.	ZAVRŠNE ODREDBE

Članak 10.
	Ovaj Pravilnik stupa na snagu danom donošenja, a biti će objavljen na oglasnoj ploči i mrežnoj stranici Dječjega vrtića „Tratinčica“ Grubišno Polje.

                                                                                    Predsjednica Upravnoga vijeća:

                                                                                       Valerija Pavičić Krauz